ताइवान की दिग्गज सरकारी कंपनी चाइना पेट्रोलियम कॉर्पोरेशन (सीपीसी) ने गुजरात के मुंद्रा एसईजेड में 400 अरब रुपये के पेट्रोकेमिकल पार्क की स्थापना में दिलचस्पी दिखाई है। यह राज्य में हाल में वर्षों में सबसे बड़ा प्रत्यक्ष विदेशी पूंजी निवेश होगा। ताइवान की कंपनी इस परियोजना के लिए अदाणी समूह के साथ हाथ मिला सकती है। एक सूत्र ने बताया कि इस बारे में दोनों कंपनियों के बीच बातचीत अंतिम चरण में है और वाइब्रेंट गुजरात के दौरान करार पर हस्ताक्षर हो सकते हैं। परियोजना के लिए करीब 800 हेक्टेयर जमीन की जरूरत पड़ सकती है।